CELEX: 32000D0553
Language: sk
Date: 2000-09-06 00:00:00
Title: Rozhodnutie Komisie zo 6. septembra 2000, ktorým sa vykonáva smernica Rady 89/106/EHS, pokiaľ ide o odolnosti strešných krytín pri pôsobení vonkajšieho zdroja ohňa (oznámené pod číslom dokumentu C(2000) 2266)Text s významom pre EHP.

Dôležité právne oznámenie

|

32000D0553

Úradný vestník L 235 , 19/09/2000 S. 0019 - 0022

		Rozhodnutie Komisiezo 6. septembra 2000,ktorým sa vykonáva smernica Rady 89/106/EHS, pokiaľ ide o odolnosti strešných krytín pri pôsobení vonkajšieho zdroja ohňa(oznámené pod číslom dokumentu C(2000) 2266)(Text s významom pre EHP)(2000/553/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 89/106/EHS z 21. decembra 1988 o aproximácii zákonov, iných právnych predpisov a správnych opatrení členských štátov vzťahujúcich sa na stavebné výrobky [1], zmenenú a doplnenú smernicou 93/68/EHS [2], najmä na jej články 13 a 20,keďže:(1) v súlade so smernicou 89/106/EHS členské štáty zodpovedajú za to, aby sa budovy a stavebné diela na ich území projektovali a zhotovovali spôsobom, ktorý neohrozí bezpečnosť osôb, domácich zvierat a majetku, a aby sa pritom rešpektovali ďalšie základné požiadavky v záujme všeobecného prospechu;(2) za ustanovenia, ktoré sa vzťahujú na projektovanie a zhotovovanie strešných zostáv, nesú zodpovednosť členské štáty;(3) oznámenie Komisie týkajúce sa interpretačných dokumentov smernice 89/106/EHS [3] v odseku 2.2 interpretačného dokumentu č. 2 uvádza množstvo vzájomne súvisiacich opatrení týkajúcich sa dodržania základnej požiadavky "požiarna bezpečnosť", ktoré spoločne prispievajú k definovaniu stratégie požiarnej bezpečnosti, ktorá môže byť v členských štátoch vytvorená rôznymi spôsobmi;(4) v odseku 4.3.1.2.2 interpretačného dokumentu č. 2 sa uvádzajú požiadavky na stavebné výrobky na výrobu striech, ktoré sú vystavené vonkajšiemu ohňu;(5) rozhodnutia Komisie 98/436/ES [4], 98/599/ES [5], 98/600/ES [6], 1999/90/ES [7], 2000/245/ES [8] a 2000/553/ES o preukazovaní zhody stavebných výrobkov na strešné krytiny, ktoré môžu byť vystavené účinku vonkajšieho zdroja ohňa, uvádzajú, že isté výrobky/materiály sa môžu "považovať za vyhovujúce" požiadavkám z hľadiska ich odolnosti voči vonkajšiemu ohňu bez toho, aby bolo potrebné ich skúšanie;(6) odolnosť mnohých výrobkov/materiálov na výrobu strešných krytín pri pôsobení vonkajšieho zdroja ohňa je v požiarnych predpisoch členských štátov, ktoré nepožadujú skúšanie tejto konkrétnej charakteristiky strešných krytín, dobre systematizované a dostatočne dobre známe;(7) opatrenia, ktoré sa ustanovujú týmto rozhodnutím, sú v súlade so stanoviskom stáleho výboru pre stavebníctvo,PRIJALA TOTO ROZHODNUTIE:Článok 1Príloha ustanovuje také výrobky a/alebo materiály na výrobu strešných krytín, ktoré možno považovať za vyhovujúce všetkým požiadavkám charakteristiky "odolnosť pri pôsobení vonkajšieho zdroja ohňa" bez potreby skúšania pri dodržaní všetkých vnútroštátnych právnych predpisov o projektovaní a zhotovovaní stavebných diel.Článok 2Toto rozhodnutie je adresované členským štátom.V Bruseli 6. septembra 2000Za KomisiuErkki Liikanenčlen Komisie[1] Ú. v. ES L 40, 11.2.1989, s. 12.[2] Ú. v. ES L 220, 30.8.1993, s. 1.[3] Ú. v. ES C 62, 28.2.1994, s. 1.[4] Ú. v. ES L 194, 10.7.1998, s. 30.[5] Ú. v. ES L 287, 24.10.1998, s. 30.[6] Ú. v. ES L 287, 24.10.1998, s. 35.[7] Ú. v. ES L 29, 3.2.1999, s. 38.[8] Ú. v. ES L 77, 28.3.2000, s. 13.--------------------------------------------------PRÍLOHAVšeobecné podmienkiPojem strešná krytina sa používa na popis výrobku, ktorý tvorí hornú vrstvu strešnej zostavy.Tieto ustanovenia sa týkajú odolnosti strešných krytín pri ich vystavení ohňu z vonkajšieho zdroja (zvyčajne uvedeného ako "odolnosť pri pôsobení vonkajšieho zdroja ohňa").Kritériá týkajúce sa odolnosti strešných krytín pri pôsobení vonkajšieho zdroja ohňa, ktoré sú vyrobené z výrobkov/materiálov uvedených v nasledujúcej tabuľke, ktoré sa považujú za uspokojivé pri dodržaní správneho projektovania a zhotovenia strešnej zostavy bez potreby skúšania, sú: prienik ohňa, rozšírenie ohňa po vonkajšom povrchu strechy, rozšírenie ohňa v strešnej zostave a tvorba horiacich kvapôčok alebo čiastočiek.Výrobky/materiály strešných krytín, ktoré sa uvádzajú v nasledujúcej tabuľke, vyhovujú príslušnej technickej špecifikácii (harmonizovaná európska norma alebo európske technické osvedčenie).Výrobky/materiály strešných krytín sa musia používať v súlade s vnútroštátnymi právnymi predpismi o projektovaní a zhotovovaní stavebných diel, najmä vo vzťahu k zloženiu a reakcii priľahlých vrstiev a iných výrobkov v rámci strešnej zostavy na pôsobenie ohňa. Členské štáty môžu požadovať vykonanie skúšok na dokumentovanie takéhoto súladu, ak sa výrobky/materiály používajú v zostavách, ktoré uvedené vnútroštátne právne predpisy neuznali za vyhovujúce [1].Špecifické podmienky uvedené v tabuľke nebránia členským štátom, aby povoľovali uvádzanie príslušných výrobkov/materiálov na trh a ich používanie bez skúšania za menej prísnych podmienok.SymbolyPCS: spaľovacie teploTABUĽKAVýrobky (a/alebo materiály) strešných krytín, ktoré možno považovať za vyhovujúce všetkým požiadavkám týkajúcim sa "odolnosti pri pôsobení vonkajšieho zdroja ohňa" bez potreby ich skúšania, ak sú dodržané všetky vnútroštátne právne predpisy o projektovaní a zhotovovaní stavebných diel.Výrobok/materiál strešnej krytiny | Špecifické podmienky |Bridlicové škridle: prírodné bridlice, kamenné bridlice | Vyhovuje ustanoveniam rozhodnutia Komisie 96/603/EC |Škridle: kamenné, betónové, hlinené, keramické alebo oceľové strešné škridle | Vyhovuje ustanoveniam rozhodnutia Komisie 96/603/ES Akékoľvek vonkajšie pokrytie má byť z anorganického materiálu alebo mať PCS ≤ 4,0 MJ/m2 alebo hmotnosť ≤ 200 g/m2 |Vláknitý vystužený cement: ploché a tvarované platneškridle | Vyhovuje ustanoveniam rozhodnutia Komisie 96/603/ES alebo má PCS ≤ 3,0 MJ/kg |Tvarované kovové plechy: hliník, hliníková zliatina, meď, medená zliatina, zinok, zinková zliatina, povrchovo neupravená oceľ, nehrdzavejúca oceľ, galvanizovaná oceľ, oceľ pokrytá vypáleným lakom, oceľ pokrytá kremičitým smaltom | Hrúbka ≥ 0,4 mm. Akékoľvek vonkajšie pokrytie má byť z anorganického materiálu alebo mať PCS ≤ 4,0 MJ/m2 alebo hmotnosť ≤ 200 g/m2 |Ploché kovové plechy: hliník, hliníková zliatina, meď, medená zliatina, zinok, zinková zliatina, povrchovo neupravená oceľ, nehrdzavejúca oceľ, galvanizovaná oceľ, oceľ pokrytá vypáleným lakom, oceľ pokrytá kremičitým smaltom | Hrúbka ≥ 0,4 mm. Akékoľvek vonkajšie pokrytie má byť z anorganického materiálu alebo mať PCS ≤ 4,0 MJ/m2, alebo hmotnosť ≤ 200 g/m2 |Výrobky, ktoré by mali byť pri bežnom používaní úplne pokryté (anorganickými materiálmi uvedenými v pravom stĺpci tabuľky) | Voľne sypaný troskový štrk s hrúbkou aspoň 50 mm alebo hmotnosťou ≥ 80 kg/m2 (minimálna veľkosť zrnenia kameniva 4 mm, maximálna 32 mm) Piesok/cement nasypaný v hrúbke aspoň 30 mm Betónová tvárnica z prírodného kameňa alebo nerastu s hrúbkou aspoň 40 mm |[1] Je známe napríklad, že niektoré členské štáty požadujú, aby sa používal nehorľavý podklad s istou hrúbkou na zabránenie priameho kontaktu kovových plechov s nosnou konštrukciou. Kovové plechy uvedené v nasledujúcej tabuľke, ktoré by sa mali používať v týchto krajinách s iným typom podkladu, treba skúšať, aby sa dokumentoval súlad s vnútorštátnymi právnymi predpismi o projektovaní a zhotovovaní stavebných diel.--------------------------------------------------